text: VM-finale i hold-speedway køres i Vojens
  04 december 2014 kl. 09.38
  Danmark skal forsvare VM-titlen i hold-speedway på Vojens Speedwaycenter lørdag den 13. juni.
  Tidligere på året blev Danmark holdverdensmester i speedway i Polen. Og nu skal titlen altså forsvares i Vojens, hvor løbsdirektør Ole Olsen glæder sig:
  - Det er dejligt at få hold-finalen tilbage til Vojens for første gang siden 2010, siger Ole Olsen.
  Danmark er direkte kvalificeret til finalen, mens alle andre lande først skal kæmpe sig vej til Vojens. Torsdag den 11. juni kører fire lande om en enkelt plads i den såkaldte raceoff. Den skal også køres i Vojens.
  Billetsalget til VM-finalen indledes i dag.
  In 2015, we will try defend our title in Vojens! @FIM_live #SWC Race Off and Final come to Vojens in June! #Winners pic.twitter.com/xxBgQbkY7a
  
  